เทศบัญญัติเทศบาลตำบลบางนายสีเทศบัญญัติเทศบาลตำบลบางนายสีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบางนายสีอำเภอตะกั่วป่า จังหวัดพังงาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติ บางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลบางนายสีโดยความเห็นชอบของสภาเทศบาลตำบลบางนายสีและผู้ว่าราชการจังหวัดพังงาจึงตราเทศบัญญัติขึ้นไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางนายสี เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบางนายสี อำเภอตะกั่วป่า จังหวัดพังงา พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในเทศบัญญัตินี้(๑) บริเวณที่ ๑ หมายความว่าพื้นที่ในบริเวณ ดังต่อไปนี้(๑.๑) ด้านเหนือ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดเส้นตั้งฉากทางหลวงแผ่นดินหมายเลข ๔(ถนนเพชรเกษม) ที่จุดซึ่งอยู่ห่างจากกึ่งกลางคลองตะกั่วป่าตัดกับทางหลวงแผ่นดินหมายเลข ๔ (ถนนเพชรเกษม) ไปทางทิศตะวันออกตามแนวทางหลวงแผ่นดินหมายเลข๔ (ถนนเพชรเกษม) เป็นระยะ ๔๐๐ เมตรด้านใต้ จดทางหลวงแผ่นดินหมายเลข๔ (ถนนเพชรเกษม) ฟากเหนือด้านตะวันตก จดคลองตะกั่วป่า ฝั่งตะวันออก(๑.๒) ด้านเหนือ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดแนวเขตเทศบาลเมืองตะกั่วป่าด้านตะวันตกด้านใต้ จดเส้นตั้งฉากกับถนนราษฎร์บำรุงที่จุดซึ่งห่างจากถนนราษฎร์บำรุง บรรจบกับถนนศรีเมือง (ย่านยาว)ไปทางทิศใต้ตามแนวถนนราษฎร์บำรุง เป็นระยะ ๓๐๐ เมตรด้านตะวันตก จดเส้นขนานระยะ ๒๕๐ เมตรกับศูนย์กลางถนนราษฎร์บำรุง และเส้นตั้งฉากกับศูนย์กลางทางหลวงแผ่นดินหมายเลข ๔(ถนนเพชรเกษม) ที่จุดซึ่งอยู่ห่างจากจุดบรรจบกับของทางหลวงแผ่นดินหมายเลข ๔(ถนนเพชรเกษม) กับซอยนรินทร์ไปทางทิศตะวันออกตามแนวทางหลวงแผ่นดินหมายเลข ๔(ถนนเพชรเกษม) เป็นระยะ ๓๐๐ เมตร(๒) บริเวณที่ ๒ หมายความว่าพื้นที่ในบริเวณ ดังต่อไปนี้(๒.๑) ด้านเหนือ จดเส้นขนานระยะ๔๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) และเรือนจำตะกั่วป่าด้านตะวันออก จดแนวเขตเทศบาลเมืองตะกั่วป่าด้านตะวันตกด้านใต้ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)เส้นตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม)ที่จุดซึ่งอยู่ห่างจากจุดบรรจบกันของทางหลวงแผ่นดินหมายเลข ๔ (ถนนเพชรเกษม)กับซอยนรินทร์ ไปทางทิศตะวันออกตามแนวทางหลวงแผ่นดินหมายเลข ๔ (ถนนเพชรเกษม)เป็นระยะ ๓๐๐ เมตร และเส้นขนานระยะ ๒๕๐ เมตร กับศูนย์กลางถนนราษฎร์บำรุงและเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันตก จดซอยนรินทร์ฟากตะวันออกทางหลวงแผ่นดินหมายเลข ๔ (ถนนเพชรเกษม) ฟากใต้และทางหลวงชนบท พง. ๕๐๒๓(บ้านบางนายสี - ท่าเทียบเรือสะพานพระ) ฟากตะวันตก(๒.๒) ด้านเหนือ จดแนวเขตเทศบาลเมืองตะกั่วป่าด้านตะวันออกด้านตะวันออก จดคลองตะกั่วป่าฝั่งตะวันตกด้านใต้ จดเส้นตรงที่เป็นแนวต่อเนื่องกันของเขตทางถนนสวนสุขฟากใต้และถนนสวนสุขฟากใต้ด้านตะวันตก จดแนวเขตเทศบาลเมืองตะกั่วป่า(๓) บริเวณที่ ๓ หมายความว่าพื้นที่ในบริเวณ ดังต่อไปนี้(๓.๑) ด้านเหนือ จดเส้นขนานระยะ๘๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)เส้นตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม)ที่จุดซึ่งอยู่ห่างจากกึ่งกลางสะพานข้ามคลองตะกั่วป่าไปทางทิศตะวันออกตามทางหลวงแผ่นดินหมายเลข๔ (ถนนเพชรเกษม) เป็นระยะ ๖๒๐ เมตร และเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดเส้นตั้งฉากกับทางหลวงแผ่นดินหมายเลข๔ (ถนนเพชรเกษม) ที่จุดซึ่งอยู่ห่างจากกึ่งกลางสะพานข้ามคลองตะกั่วป่าไปทางทิศตะวันออกตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๑,๐๐๐ เมตรด้านใต้ จดทางหลวงแผ่นดินหมายเลข๔ (ถนนเพชรเกษม) ฟากใต้ เส้นตั้งฉากกับศูนย์กลางทางหลวงแผ่นดินหมายเลข ๔(ถนนเพชรเกษม) ที่จุดซึ่งห่างจากกึ่งกลางคลองตะกั่วป่าติดกับทางหลวงแผ่นดินหมายเลข๔ (ถนนเพชรเกษม) ไปทางทิศตะวันออกตามแนวทางหลวงแผ่นดินหมายเลข ๔ (ถนนเพชรเกษม)เป็นระยะ ๔๐๐ เมตร และเส้นขนานระยะ ๓๐๐ เมตร กับศูนย์กลางแนวทางหลวงแผ่นดินหมายเลข๔ (ถนนเพชรเกษม)ด้านตะวันตก จดคลองตะกั่วป่าฝั่งตะวันออก(๓.๒) ด้านเหนือ จดเส้นขนานระยะ๘๐๐ เมตร กับศูนย์กลางถนนเสนาราษฎร์ด้านตะวันออก จดคลองตะกั่วป่า ฝั่งตะวันตกด้านใต้ จดแนวเขตเทศบาลเมืองตะกั่วป่าด้านเหนือด้านตะวันตก จดเรือนจำตะกั่วป่า(๓.๓) ด้านเหนือ จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดเรือนจำตะกั่วป่า เส้นขนานระยะ ๔๐๐เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) ทางหลวงชนบท พง ๔๐๒๓(บ้านบางนายสี - ท่าเทียบเรือสะพานพระ) ฟากตะวันตก และโรงพยาบาลตะกั่วป่าด้านใต้ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันตก จดแนวเขตเทศบาลตำบลบางนายสี(๓.๔) ด้านเหนือ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)และเส้นตั้งฉากกับถนนราษฎร์บำรุงที่จุดซึ่งห่างจากถนนราษฎร์บำรุงบรรจบกับถนนศรีเมืองไปทางทิศใต้ตามแนวถนนราษฎร์บำรุงเป็นระยะ๓๐๐ เมตรด้านตะวันออก จดแนวเขตเทศบาลเมืองตะกั่วป่าด้านตะวันตกด้านใต้ จดเส้นขนานระยะ๑๐๐ เมตร กับซอยนรินทร์ด้านตะวันตก จดโรงพยาบาลตะกั่วป่า(๓.๕) ด้านเหนือ จดถนนสวนสุขฟากใต้และเส้นตรงที่เป็นแนวต่อเนื่องกับเขตทางถนนสวนสุข ฟากใต้ด้านตะวันออก จดคลองตะกั่วป่า ฝั่งตะวันตกด้านใต้ จดคลองบางน้ำใสฝั่งเหนือด้านตะวันตก จดแนวเขตเทศบาลตำบลบางนายสีทั้งนี้ ยกเว้นสวนสาธารณะหนองพรุเตียวกองร้อยตำรวจชายแดนที่ ๔๒๕ กองกำกับการตำรวจตระเวนชายแดนที่ ๔๒สถานีวิทยุกระจายเสียงแห่งประเทศไทยอำเภอตะกั่วป่า และโรงเรียนตะกั่วป่า เสนานุกูล(๔) บริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดแนวเส้นขนานระยะ๑,๕๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) เส้นขนานระยะ๑,๕๐๐ เมตร กับศูนย์กลางถนนเสนาราษฎร์ด้านตะวันออก จดแนวเขตป่าสงวนแห่งชาติ ป่าควนถ้ำป่าบางกรัก และป่าไม้ถาวรตามมติคณะรัฐมนตรีและแนวเขตเทศบาลตำบลบางนายสีด้านตะวันออกด้านใต้ จดแนวเขตเทศบาลตำบลบางนายสีด้านใต้และแนวเขตป่าสงวนแห่งชาติ ป่าเขามามังและป่าเขาบางเต่าและแนวเขตป่าไม้ถาวรตามมติคณะรัฐมนตรีด้านตะวันตก จดแนวเขตเทศบาลตำบลบางนายสี ด้านตะวันตกและเส้นขนานระยะ๓๐๐ เมตรทั้งนี้ ยกเว้นบริเวณที่ ๑ บริเวณที่ ๒บริเวณที่ ๓ กองร้อยตำรวจชายแดนที่ ๔๒๕ กองกำกับการตำรวจตระเวนชายแดนที่ ๔๒สถานีวิทยุกระจายเสียงแห่งประเทศไทยอำเภอตะกั่วป่า และสวนสาธารณะหนองพรุเตียวทั้งนี้ ตามแผนที่ท้ายเทศบัญญัตินี้ข้อ ๔ให้กำหนดพื้นที่ในท้องที่เทศบาลตำบลบางนายสีภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภท เว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิดตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) ไซโลเก็บผลิตผลทางการเกษตร(๘) สุสานและฌาปนสถานตามกฎหมายว่าด้วยสุสานและฌาปนสถาน(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิดตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) โรงกำจัดขยะมูลฝอย(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิดตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) โรงกำจัดขยะมูลฝอย(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) อาคารพักอาศัยที่ดำเนินการตามกฎหมายว่าด้วยการจัดสรรที่ดิน(๒) อาคาพาณิชย์ที่ดำเนินการตามกฎหมายว่าด้วยการจัดสรรที่ดิน(๓) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๔) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณพื้นที่ที่กำหนดตามข้อ ๔ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖อาคารที่มีอยู่แล้วในบริเวณพื้นที่ที่กำหนดตามข้อ ๔ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามบุคคลใดดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ให้นายกเทศมนตรีตำบลบางนายสีรักษาการตามเทศบัญญัตินี้ประกาศณ วันที่ ๒๑ มกราคม พ.ศ. ๒๕๕๖สมชาย ประเสริฐพรพงศ์นายกเทศมนตรีตำบลบางนายสี[เอกสารแนบท้าย]๑. แผนที่ท้ายเทศบัญญัติเทศบาลตำบลบางนายสี เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบางนายสี อำเภอตะกั่วป่า จังหวัดพังงา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๙ ง/หน้า ๘๕/๑๙ เมษายน ๒๕๕๖